ROMÂNIA
JUDETUL TIMIŞ							
MUNICIPIUL TIMISOARA
PRIMAR
Nr.SC2019-


EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE 
 privind modificarea şi completarea prevederilor Regulamentului de functionare a sistemului de parcare a autovehiculelor în Municipiul Timisoara, aprobat prin Hotararea Consiliului Local nr. 63/26.02.2013, modificata si completata
Motivul emiterii proiectului de hotărâre

      1.Descrierea situaţiei actuale
        Prin HCL nr. 63/26.02.2013, Consiliul Local al Municipiului Timişoara a aprobat Regulamentul de funcţionare a sistemului de parcare a autovehiculelor in Municipiul Timişoara.    
      2. Schimbări preconizate și rezultate așteptate
Parcarea este un element important pentru desfaşurarea cu succes a activitatilor în zona centrală a orasului. Deşi sunt asigurate servicii de transport public la un nivel destul de ridicat, numărul de vehicule care vizitează această zonă este foarte mare şi in continuă creştere.
Drept urmare, se impune luarea de măsuri pentru descurajarea parcării pe termen lung în zona centrală a municipiului Timişoara şi implementarea unui regim strict care să asigure în acelaşi timp un grad cât mai mare de rotaţie a utlizatorilor, pentru a controla cererea de locuri de parcare. 
Ţinând cont de tendinţa de a acorda prioritate parcării pe termen scurt, consider necesar ca locaţiile B-dul I.C. Bratianu si Str. Carol Telbisz sa fie excluse din zona tarifară I (roşie) şi trecute in cadrul zonei tarifare 0 (verde).
De asemenea, in zona centrală a municipiului Timisoara, urmare a faptului că unele străzi au devenit pietonale, se impune retragerea acestora din Sistemul Timpark. 
În condiţiile aglomerării traficului staţionar din zona B-dul Dr. Iosif Bulbuca, Parcarea Baza Sportiva Electrica, Parcarea Ştrand Termal, Str. Pestalozzi, şi B-dul Eroilor de la Tisa, considerăm că se impune luarea unor măsuri care să ducă la descurajarea parcărilor pe termen lung, prin completarea listelor de străzi pe care se aplică Sistemul TimPark, cu aceste locaţii.
      3.Concluzii
           Având in vedere cele de mai sus, supun spre dezbatere şi aprobare Proiectul de hotarâre privind modificarea şi completarea prevederilor Regulamentului de funcţionare a sistemului de parcare a autovehiculelor în Municipiul Timişoara, aprobat prin Hotarârea Consiliului Local nr. 63/26.02.2013, modificată si completată.

